b'\n_START_ARTICLE_\nF\xc3\xa5rupg\xc3\xa5rd\n_START_PARAGRAPH_\nF\xc3\xa5rupg\xc3\xa5rd er en Herreg\xc3\xa5rd, hovedg\xc3\xa5rd til Jelling Sogn, Jelling Birk, Jelling Syssel, T\xc3\xb8rrild Herred nu Vejle Kommune. Den er beliggende F\xc3\xa5rupg\xc3\xa5rdvej 5, 7300 Jelling. F\xc3\xa5rupg\xc3\xa5rds historie kan f\xc3\xb8res tilbage til 1400-tallet. Efter \xc3\xa5rhundreders skiftende ejere og sl\xc3\xa6gter endte hovedg\xc3\xa5rdsjorden i 1911 som 26 husmandsbrug. Hovedg\xc3\xa5rden er i dag ramme om F\xc3\xa5rupg\xc3\xa5rd Ungecenter \xe2\x80\x93 et sted med tilbud til unge med s\xc3\xa6rlige behov.\n_START_SECTION_\nArkitektur\n_START_PARAGRAPH_\nDen nuv\xc3\xa6rende hovedbygning, af grundmur i 1 stokv\xc3\xa6rk med h\xc3\xb8j k\xc3\xa6lder og kvistparti p\xc3\xa5 midten, er opf\xc3\xb8rt af Tidemann. Af den tidligere Bygning findes nordligst i gaarden to grundmurede sidefl\xc3\xb8je. S. for den gamle, af sv\xc3\xa6rt T\xc3\xb8mmer og Munkesten opf\xc3\xb8rte Lade (paa den staar: 1600 og C. T. S.), og lige ved S\xc3\xb8en ligger \xe2\x80\x9eSlotsbanken\xe2\x80\x9c, med Rester af Grave, hvor det \xc3\xa6ldste F\xc3\xa5rup har ligget.'